b'\n_START_ARTICLE_\nWestensee\n_START_SECTION_\nBeskrivelse\n_START_PARAGRAPH_\nWestensee blev dannet i sidste istid, Weichsel-istiden som en gletsjerrands\xc3\xb8 omgivet af h\xc3\xb8jere endemor\xc3\xa6ner. Mod syd afgr\xc3\xa6nses s\xc3\xb8en af T\xc3\xbcteberg (88 moh.)._NEWLINE_Anl\xc3\xa6ggelsen af Kielerkanalen i slutningen af det 19. \xc3\xa5rhundrede medf\xc3\xb8rte en s\xc3\xa6nkning af vandspejlet med omkring 75\xc2\xa0cm. Mange steder langs s\xc3\xb8en kan man stadig se den tidligere s\xc3\xb8bred. De tidligere s\xc3\xb8omr\xc3\xa5der er nu mest sumpe med spredt bevoksning. Is\xc3\xa6r den n\xc3\xa6rliggende t\xc3\xb8rves\xc3\xb8 er nu fuldst\xc3\xa6ndig forsvundet._NEWLINE_Westensee benyttes meget til fritidsaktiviteter, men sejlads med motorb\xc3\xa5de er forbudt, og sejlads med andre b\xc3\xa5de er reguleret, og der er brugerbetaling for gennemsejlads, dog ikke for de lokale beboere. Der er badesteder i byerne Westensee, Hohenhude, Wrohe  og Wulfsfelde.'